
ROMÂNIA
JUDEŢUL SATU MARE
CONSILIUL LOCAL AL 
MUNICIPIULUI SATU MARE
Nr. 41961/13.07.2026
                                                                                                                                          PROIECT	
HOTĂRÂREA NR.............................
[bookmark: _Hlk59089574][bookmark: _Hlk72240632]privind trecerea unui imobil din proprietatea privată a Statului Român, în proprietatea privată a Municipiului Satu Mare
 

Consiliul Local al Municipiului Satu Mare,
[bookmark: _Hlk485808195]Analizând proiectul de hotărâre înregistrat sub nr. ......................, referatul  de aprobare al inițiatorului înregistrat sub nr. 41963/13.07.2026, raportul de specialitate comun al directorului executiv al Direcției Patrimoniu și  al Serviciului Patrimoniu Concesionări Închirieri, înregistrat sub nr. 41964/13.07.2026,  raportul de specialitate al Serviciului Juridic, înregistrat sub nr. 43595/22.07.2026 și avizele comisiilor de specialitate ale Consiliului Local Satu Mare,
Luând în considerare prevederile:
- art. 553 alin.(1), art. 557 alin. (2) art. 885 și art. 888 din Legea nr. 287/2009 privind Codul Civil, republicată, cu modificările și completările ulterioare,
- art. 87 alin. (5), art. 292^1, art. 354 și art. 355 din O.U.G. nr. 57/2019 privind Codul administrativ, cu modificările și completările ulterioare, 
- art. 10 alin. (2), art. 24 alin. (2) și alin. (3) și art. 41 alin. (5^2) ale Legii cadastrului și publicității imobiliare nr. 7/1996, republicată, cu modificările și completările ulterioare, ale art. 18 lit. a) și lit. f) și art. 67 din Ordinul ANCPI                   nr. 600/2023 privind aprobarea Regulamentului de recepție și înscriere în evidențele de cadastru și carte funciară,
- art. 36 alin. (1) din Legea nr. 18/1991 a fondului funciar, republicată, cu modificările și completările ulterioare,
        Ținând cont de  prevederile Legii privind normele de tehnică legislativă pentru elaborarea actelor normative nr. 24/2000, republicată, cu modificările şi completările ulterioare,
În temeiul prevederilor art. 129 alin. (2) lit. c), ale art. 139 alin. (2), ale                     art. 196 alin. (1) lit. a) din O.U.G. nr. 57/2019 privind Codul administrativ, cu modificările și completările ulterioare, 
Adoptă prezenta

                                          H O T Ă R Â R E :

Art. 1. Se aprobă trecerea din domeniul privat al statului în domeniul privat al municipiului Satu Mare a imobilului cu nr. de inventar, cod. MFP : INVPPS-40766196-2021, inv. MSM nr.103483 și valoare de 258.224 lei, situat în                          Satu Mare, b-dul I.C. Brătianu nr.6, parter, spațiu administrativ.
Art. 2. Se atestă apartenența la domeniul privat al Municipiului Satu Mare a terenului în cotă de 25/421 părți, respectiv suprafața de 25 mp, având categoria de folosință curți construcții, identificat prin CF nr. 172314 Satu Mare (CF vechi nr. 11944 Satu Mare) nr. top. 299/12 Satu Mare.
Art. 3. Se însușește Documentația cadastrală de primă înregistrare UI vizată de O.C.P.I. Satu Mare sub nr.121654/21.11.2025, executată de Syntax S.R.L, prin Budai Zsolt Petru, în calitate de persoană juridică autorizată A.N.C.P.I., care face parte integrantă și constituie Anexa la prezenta, după cum urmează:
· Nr. proiect  256/2025, Documentație cadastrală de primă înregistrare UI, RELEVEU Spațiu Administrativ, Parter, b-dul IC Brătianu nr. 6, în suprafață de 105,5 mp,  scara 1: 100; Foaia colectivă CF 172314.
[bookmark: _Hlk121998120]Art. 4. Se dispune O.C.P.I. Satu Mare înscrierea în evidențele de Publicitate Imobiliară a celor aprobate la articolele precedente și înființarea unei coli de carte funciară.  
Art. 5. Cu ducerea la îndeplinire a prezentei se încredințează Direcția Patrimoniu - Serviciul Patrimoniu Concesionări Închirieri din cadrul Aparatului de specialitate al Primarului Municipiului Satu Mare.
Art. 6. Prezenta hotărâre se comunică:
· Instituției Prefectului - județul Satu Mare,
· Primarului municipiului Satu Mare,
· Viceprimarului municipiului Satu Mare, domnul Băbțan Raul-Gabriel,
· Directorului executiv al Direcției Patrimoniu,
· Serviciului Patrimoniu, Concesionări Închirieri,
· Ministerului Finanțelor Publice - Agenția Națională de Administrare Fiscală,
· Se publică în Monitorul Oficial Local al municipiului Satu Mare.

INIȚIATOR PROIECT,
VICEPRIMAR
Băbțan Raul Gabriel


			                                      AVIZAT,                   
                                                       SECRETAR GENERAL,
                                                                              Mihaela Maria Racolța 

